CELEX: 31988D0484
Language: el
Date: 1988-07-26 00:00:00
Title: 88/484/ΕΟΚ: Απόφαση της Επιτροπής της 26ης Ιουλίου 1988 που τροποποιεί την απόφαση 88/189/ΕΟΚ της Επιτροπής της 16ης Μαρτίου 1988 για τον καθορισμό των συνολικών ποσοτήτων στο πλαίσιο του προγράμματος επισιτιστικής βοήθειας για το 1988 και για την κατάρτιση του καταλόγου των προϊόντων που θα χορηγηθούν ως επισιτιστική βοήθεια

Avis juridique important

|

31988D0484

88/484/ΕΟΚ: Απόφαση της Επιτροπής της 26ης Ιουλίου 1988 που τροποποιεί την απόφαση 88/189/ΕΟΚ της Επιτροπής της 16ης Μαρτίου 1988 για τον καθορισμό των συνολικών ποσοτήτων στο πλαίσιο του προγράμματος επισιτιστικής βοήθειας για το 1988 και για την κατάρτιση του καταλόγου των προϊόντων που θα χορηγηθούν ως επισιτιστική βοήθεια  

Επίσημη Εφημερίδα αριθ. L 239 της 30/08/1988 σ. 0034 - 0035

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 26ης Ιουλίου 1988  που τροποποιεί την απόφαση 88/189/ΕΟΚ της Επιτροπής της 16ης Μαρτίου 1988 για τον καθορισμό των συνολικών ποσοτήτων στο πλαίσιο του προγράμματος επισιτιστικής βοήθειας για το 1988 και για την κατάρτιση του καταλόγου των προϊόντων που θα χορηγηθούν ως επισιτιστική βοήθεια  (88/484/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3972/86 του Συμβουλίου της 22ας Δεκεμβρίου 1986 για την πολιτική και τη διαχείριση της επισιτιστικής βοήθειας (1), όπως τροποποιήθηκε τελευταία από τον κανονισμό (ΕΟΚ) αριθ. 1870/88 (2), και ιδίως το άρθρο 5,  Εκτιμώντας:  ότι η Επιτροπή έλαβε στις 16 Μαρτίου 1988 μια πρώτη απόφαση για τον καθορισμό των συνολικών ποσοτήτων επισιτιστικής βοήθειας για το 1988, παρά την έλλειψη πιστώσεων, ώστε να είναι δυνατόν να αρχίσει η εφαρμογή του προγράμματος επισιτιστικής βοήθειας·  ότι, μετά την έγκριση του προϋπολογισμού της Κοινότητας για το 1988, πρέπει να τροποποιηθεί η απόφαση αυτή, αφού ληφθούν υπόψη η εξέλιξη των τιμών και η επισιτιστική κατάσταση των αναπτυσσόμενων χωρών·  ότι τα μέτρα που προβλέπει η παρούσα απόφαση είναι σύμφωνα με τη γνώμη της Επιτροπής Επισιτιστικής Βοήθειας,  ΑΠΟΦΑΣΙΖΕΙ:  Άρθρο μόνο  Αντικαθίσταται το παράρτημα Ι της απόφασης 88/189/ΕΟΚ της Επιτροπής (3) από το παράρτημα της παρούσας απόφασης.  Βρυξέλλες, 26 Ιουλίου 1988.  Για την Επιτροπή  Lorenzo NATALI  Αντιπρόεδρος  (1) ΕΕ αριθ. L 370 της 30. 12. 1986, σ. 1.  (2) ΕΕ αριθ. L 168 της 1. 7. 1988, σ. 7.  (3) ΕΕ αριθ. L 85 της 30. 3. 1988, σ. 32.  ΠΑΡΑΡΤΗΜΑ  «ΠΑΡΑΡΤΗΜΑ Ι  Ποσότητες επισιτιστικής βοήθειας που θα χορηγηθούν για το έτος 1988:  - σε σιτηρά:  α) πρώτη παρτίδα 927 700 τόνων  β) δεύτερη παρτίδα μέχρι 232 300 τόνους,  - σε γάλα σκόνη: μέγιστη ποσότητα 110 000 τόνων,  - σε βουτυρέλαιο: μέγιστη ποσότητα 25 000 τόνοι,  - σε ζάχαρη: μέγιστη ποσότητα 11 000 τόνων,  - σε φυτικά έλαια (σπορέλαια και ελαιόλαδο): μέγιστη ποσότητα 34 000 τόνων,  - σε άλλα προϊόντα: μέγιστες ποσότητες 291 262 τόνων ισοδυνάμου σιτηρών,  - επισιτιστική βοήθεια με τα παραπάνω προϊόντα για την αντιμετώπιση έκτακτων καταστάσεων έλλειψης προϊόντων διατροφής που αντιστοιχεί σε μέγιστη ποσότητα 200 000 τόνων ισοδυνάμου σιτηρών.»